CELEX: 32021D1798
Language: hr
Date: 2021-10-07 00:00:00
Title: Odluka Vijeća (EU) 2021/1798 od 7. listopada 2021. o produljenju mandata izvršnog direktora Europola

12.10.2021   
               
               
                  HR
               
               
                  Službeni list Europske unije
               
               
                  L 361/50
               
            
         ODLUKA VIJEĆA (EU) 2021/1798
         od 7. listopada 2021.
         o produljenju mandata izvršnog direktora Europola
         VIJEĆE EUROPSKE UNIJE,
         uzimajući u obzir Uredbu (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (1), a posebno njezin članak 54. stavke od 3. do 5.,
         djelujući kao tijelo koje je ovlašteno za imenovanje izvršnog direktora Europola,
         uzimajući u obzir prijedlog upravnog odbora Europola od 15. ožujka 2021.,
         budući da:
         
                     (1)
                  
                  
                     Gđa Catherine DE BOLLE imenovana je izvršnom direktoricom Europola Odlukom Vijeća od 8. ožujka 2018. (2) Mandat gđe Catherine DE BOLLE istječe 1. svibnja 2022.
                  
               
                     (2)
                  
                  
                     Izvršni direktor Europola imenuje se na razdoblje od četiri godine koje se može produljiti jedanput, u skladu s člankom 54. stavkom 4. Uredbe (EU) 2016/794.
                  
               
                     (3)
                  
                  
                     Odlukom upravnog odbora Europola od 1. svibnja 2017. utvrđuje se postupak za produljenje mandata izvršnog direktora Europola.
                  
               
                     (4)
                  
                  
                     Upravni odbor obavijestio je Europski parlament o tome da će predložiti Vijeću produljenje mandata gđe Catherine DE BOLLE.
                  
               
                     (5)
                  
                  
                     Upravni odbor predložio je Vijeću da se mandat izvršne direktorice Europola, gđe Catherine DE BOLLE, produlji.
                  
               
                     (6)
                  
                  
                     Na temelju tog prijedloga Vijeće želi produljiti mandat gđe Catherine DE BOLLE kao izvršne direktorice Europola,
                  
               DONIJELO JE OVU ODLUKU:
         
            Članak 1.
            Mandat gđe Catherine DE BOLLE kao izvršne direktorice Europola produljuje se od 2. svibnja 2022. do 1. svibnja 2026. u platnom razredu AD 16.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Luxembourgu 7. listopada 2021.
            
               
                  Za Vijeće
               
               
                  Predsjednik
               
               M. DIKAUČIČ
            
         
         
            (1)  SL L 135, 24.5.2016., str. 53.
         
         
            (2)  SL C 122, 9.4.2018., str. 1.